Document ID: 32001D0118

32001D0118
L 047/1
SLUŽBENI LIST EUROPSKE UNIJE
ODLUKA KOMISIJE
od 16. siječnja 2001.
o izmjeni Odluke 2000/532/EZ u pogledu popisa otpada
(priopćena pod brojem dokumenta C(2001) 108)
(Tekst značajan za EGP)
(2001/118/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 75/442/EEZ od 15. srpnja 1975. o otpadu (1), kako je zadnje izmijenjena Odlukom Komisije 96/350/EZ (2), a posebno njezin članak 1. točku (a),
uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (3), kako je izmijenjena Direktivom 94/31/EZ (4), a posebno njezin članak 1. stavak 4. drugu alineju,
budući da:
(1)
Odluku Komisije 2000/532/EZ od 3. svibnja 2000. koja zamjenjuje Odluku 94/3/EZ o popisu otpada sukladno članku 1. točki (a) Direktive Vijeća 75/442/EZ o otpadu, te Odluku Vijeća 94/904/EZ o utvrđivanju popisa opasnog otpada sukladno članku 1. stavku 4. Direktive Vijeća 91/689/EEZ o opasnom otpadu (5) treba izmijeniti u svjetlu obavijesti država članica sukladno članku 1. stavku 4. drugoj alineji Direktive 91/689/EEZ.
(2)
Mjere propisane u ovoj Odluci u skladu su s mišljenjem Odbora osnovanog člankom 18. Direktive 75/442/EEZ,
DONIJELA JE OVU ODLUKU:
Članak 1.
Odluka 2000/532/EZ izmjenjuje se kako slijedi:
1.
Članak 2. mijenja se i glasi:
„Članak 2.
Smatra se da otpad koji je kategoriziran kao opasan iskazuje jedno ili više obilježja navedenih u Prilogu III. Direktivi 91/689/EEZ te, u pogledu H3 do H8, H10 (6) i H11 navedenog Priloga, jedno ili više od sljedećih obilježja:
-
temperaturu zapaljenja ≤ 55 °C,
-
jednu ili više tvari koje su klasificirane (7) kao vrlo otrovne pri ukupnoj koncentraciji ≥ 0,1 %,
-
jednu ili više tvari koje su klasificirane kao otrovne pri ukupnoj koncentraciji ≥ 3 %,
-
jednu ili više tvari koje su klasificirane kao štetne pri ukupnoj koncentraciji ≥ 25 %,
-
jednu ili više korozivnih tvari koje su klasificirane kao R35 pri ukupnoj koncentraciji ≥ 1 %,
-
jednu ili više korozivnih tvari koje su klasificirane kao R34 pri ukupnoj koncentraciji ≥ 5 %,
-
jednu ili više nadražujućih tvari koje su klasificirane kao R41 pri ukupnoj koncentraciji ≥ 10 %,
-
jednu ili više nadražujućih tvari koji su klasificirane kao R36, R37, R38 pri ukupnoj koncentraciji ≥ 20 %,
-
jednu tvar za koju je poznato da je kancerogena, kategorije 1 ili 2, pri koncentraciji ≥ 0,1 %,
-
jednu tvar za koju je poznato da je kancerogena, kategorije 3, pri koncentraciji ≥ 1 %,
-
jednu tvar koja je toksična za reprodukciju, kategorije 1 ili 2, klasificirana kao R60, R61 pri koncentraciji ≥ 0,5 %,
-
jednu tvar koja je otrovna za reprodukciju, kategorije 3, klasificirana kao R62, R63 pri koncentraciji ≥ 5 %,
-
jednu mutagenu tvar kategorije 1 ili 2, klasificiranu kao R46 pri koncentraciji ≥ 0,1 %,
-
jednu mutagenu tvar kategorije 3, klasificiranu kao R40 pri koncentraciji ≥ 1 %.
2.
Prilog se zamjenjuje tekstom u Prilogu ovoj Odluci.
Članak 2.
Ova se Odluka primjenjuje od 1. siječnja 2002.
Članak 3.
Ova je Odluka upućena državama članicama.
Sastavljeno u Bruxellesu 16. siječnja 2001.

Labels: 12
20